Fortias armate

Le fortias armate es un organisation autorisate per su nation a usar fortia (usualmente le fortia de armas) in defender le pais (o attaccar altere paises) per combatter menacias actual o percipite. Le adjectivo militar es usate pro nominar alicun proprietate o aspecto de un militar. Militares frequentemente functiona como societates in un societate, proque illes ha su proprie communitates, economias, systemas de education e medicina, e altere aspectos de un complete societate civil.

Le occupation de milite es plus vetere que le historia memorate per le homine. Un del plus notabile imagines de antiquitate classic monstra le poter e actiones de su chefs militar. Le Battalia de Kadesh in 1274 aEC esseva un del punctos plus notabile del regno del Pharaon Ramesses II e es celebrate con su monumentos. Mille annos plus tarde, le prime imperator de China unificate, Qin Shi Huang, esseva tanto determinate a impressionar le deos con su poter militar que il esseva interrate con un armea de milites de terra cotta. Le romanos esseva dedicate al affaires militar, e dava al mundo plure tractatos e scriptos sur le artes militar, assi como plure arcos e columnas triumphante.

In le era moderne, le guerras mundial e plure altere conflictos major ha cambiate le usage de militares usque on non pote recognoscer les in comparation con lor antecedentes ancian. Imperios ha apparite e disparite, statos ha crescite e cambiamentos social enorme ha occurrite, sed le poter militar ancora domina le relationes international. Le rolo del militares es tanto importante hodie como in le prehistoria.

Categoria:Fortias armate
Categoria:Societate
Categoria:Stato